PATVIRTINTA

Trakų gimnazijos direktoriaus

2021-02-01 d. įsakymu Nr. V-12

DARBUOTOJŲ VEIKSMŲ KILUS GAISRUI PLANAS

### **Nr. 2**

#### i. SKYRIUS

#### BENDROSIOS ŽINIOS APIE ĮMONĘ IR JOS VEIKLOS YPATUMAI

1. Trakų gimnazijos adresas: Birutės g. 44, Trakai, LT-21117
2. Trakų gimnazijos direktorius Marian Kuzborski.
3. Atsakingas už gaisrinę saugą: Trakų gimnazijos direktoriaus pavaduotojas administracijai ir ūkiui Juozas Sabaitis.
4. Gimnazijos veikla: ikimokyklinis, priešmokyklinis, paradinis, pagrindinis vidurinis ugdymas.

**ii. SKYRIUS**

**BENDRIEJI REIKALAVIMAI**

1. Privažiavimo keliai ir priėjimai prie pastato, gaisrinių kopėčių, gaisrinio inventoriaus ir vandens telkinių turi būti atlaisvinti. Gimnazijos koridoriai (minimalūs priešgaisriniai atstumai) turi būti laisvi ir neužkrauti taip suteikiant galimybę ugniagesiams gelbėtojams privažiuoti prie gaisro židinio.
2. Trakų gimnazijos teritorijoje reikia vadovautis pažymėtomis žmonių susirinkimo vietomis jiems evakuojantis iš pastatų gaisro kilimo pavojaus atveju.

III. SKYRIUS

GAISRO GESINIMO ORGANIZAVIMAS

1. Kiekvienas Trakų gimnazijos darbuotojas, pastebėjęs gaisrą, privalo:
   1. Nedelsdamas pranešti apie gaisrą priešgaisrinei apsaugai telefonu 112;
   2. Pranešti apie gaisrą gimnazijos administracijai;
   3. Informuoti žmones apie gaisrą ir (esant galimybėms) organizuoti jų bei materialinių vertybių evakavimą;
   4. Stabdyti gimnazijos darbą, išjungti elektros prietaisus ir vėdinimo sistemas;
   5. Patikrinti:
      1. ar veikia automatinės gesinimo sistemos;
      2. ar išjungti elektros įrenginiai, apšvietimas;
      3. ar įjungtos stacionarios gaisro gesinimo ir signalizacijos priemonės;
   6. Jei gaisro židinys nėra didelis ir išplitęs - gesinti gaisrą turimomis gaisro gesinimo priemonėmis.